OpenLLM-France/wikimedia huggingface dataset:
# Ana Nassau-Dillenburgekoa

Ana Nassau-Dillenburgekoa (c. 1441 – 1514) flandriar-alemaniar filantropoa eta noblea izan zen.
Jon IV.a Nassau-Dillenburgekoa eta Maria Loon-Heinsbergekoaren alaba nagusia izan zen. Bere ama Jon II.a Loongoaaren alaba zen. Ana lehenengo aldiz Otto V.a Brunswick-Lüneburgekoarekin ezkondu zen, baina hau 1471an hil zen eta bere aitagin-arreba Frederiko II.a Brunswick-Lüneburgekoa arduratu zen euren seme Henrike I.aren hezkuntzaz.
Ana berriro ere ezkondu zen 1474an Filipe I.a Katzenelnbogenekoarekin eta bere etxera joan zen bizitzera. Filiperen heriotzaren ostean dukesa berriro ere Brunswickera itzuli zen, bere semea zaintzera aitonaren heriotzaren ostean. Anak Celle herritik gertu Saint Anne ospitala sortu zuen. 72 urterekin hil zen 1514ko apirilaren 8an.
* Datuak: Q90978
* Multimedia: Anna of Nassau-Dillenburg, Duchess of Brunswick-Lüneburg / Q90978
# Ana Murugarren

Ana Murugarren Fabo (Martzilla, 1961) nafar zinema zuzendari eta muntatzailea da.
Euskal Herriko Unibertsitatean Informazio Zientzietan Lizentziatua. Joaquín Trincadorekin, Luis Maríasekin eta Enrique Urbizurekin batera, Creativideo ekoizpen-etxea sortu zuen.

## Filmografia
### Zuzendaria

| Filma | Urtea | Antzezle nagusiak |
| García y García | 2021 | José Mota, Pepe Viyuela, Jordi Sánchez |
| La higuera de los bastardos | 2017 | Karra Elejalde, Carlos Areces, Pepa Aniorte, Mikel Losada, Andrés Herrera, Jordi Sánchez |
| Hiru gezur | 2014 | Nora Navas, Mikel Losada, Azucena Trincado, Carmen San Esteban, Lander Otaola |
| La dama guerrera | 2012 | Ylenia Baglietto, Mikel Losada, Lander Otaola, Azucena Trincado |
| El precio de la libertad | 2011 | Quim Gutiérrez, Andrés Herrera, Mikel Losada, Leire Berrocal, Ramón Barea, |
| Esta no es la vida privada de Javier Krahe | 2005 | Javier Krahe (dokumentala) |

## Muntatzailea

| Filma | Urtea | Zuzendaria |
| La higuera de los bastardos | 2017 | Ana Murugarren |
| Hiru gezur | 2014 | Ana Murugarren |
| La dama guerrera | 2012 | Ana Murugarren |
| El precio de la libertad | 2011 | Ana Murugarren |
| Esta no es la vida privada de Javier Krahe | 2005 | Ana Murugarren, Joaquín Trincado |
| Sálvate si puedes | 1995 | Joaquín Trincado |
| Todo por la pasta | 1991 | Enrique Urbizu |
| Mama | 1988 | Pablo Berger |
| Tu novia está loca | 1988 | Enrique Urbizu |

## Erreferentziak

* ↑ Euskadiko Filmategia. Murugarren , Ana. .

## Kanpo estekak

* Datuak: Q29122259
* Multimedia: Ana Murugarren / Q29122259
# Amalveor

Amalveor, kornubieraz: Amal Veur, Ingalaterrako Kornualles konderriko herrixka bat da.

## Kanpo estekak

* Datuak: Q4739443
* Multimedia: Amalveor / Q4739443
# Amalvinus

Amalvinus, Amauvin edo Amauguin IX. mendeko bukaeran eta X. mendeko hasieran Bordeleko kondea izan zen.

## Biografia

887ko abuztuan Bourgesko kontzilioan Bordeleko kondea titulua zuela Gilen I.a Auverniakoa, Odon Tolosakoa, Antso III.a Gaskoniakoa eta Frotario Bordeleko artzapezpikuarekin batera hartu zuen parte. Beraz, orduko Akitaniako agintarienetariko bat izan zen.
Alfontso III.a Asturiaskoa, rex Hispaniaek San Martin Toursekoaren kalonjeei idatzitako eskutitz batean "duke" izena eman zion. Kalonjeek erregeari urrezko koroa eskaini eta honek erostea erabaki zuen. Horretarako bere ordezkariak eta itsasontziak Bordelera 906ko maiatzean bidali zituen Amalvinusek koroa zuelako.

## Erreferentziak

* ↑ Charles Higounet (1963), "Bordeaux pendant le haut moyen age" (Bordele), 43. orr.
* ↑ Robert A. Fletcher (1984), "Saint James's Catapult: The Life and Times of Diego Gelmírez of Santiago de Compostela" (Oxford: University of Oxford Press), 318. orr.
# Amambayko departamendua

Amambayko departamendua (gaztelaniaz: Departamento de Amambay) Paraguaiko hamazazpi departamenduetako bat da. Pedro Juan Caballero hiriburua eta hiririk populatuena du.

## Banaketa administratiboa

Departamendua bost barrutitan banatuta dago:
| Barrutiak | Azalera (km²) | Biztanleria (2017ko est.) |
| Bella Vista | 3926 | 16 413 |
| Capitán Bado | 3276 | 18 864 |
| Pedro Juan Caballero | 2678 | 117 270 |
| Zanja Pytá | 2106 | 7632 |
| Karapaí | 1274 | 4282 |

## Erreferentziak

* ↑ DGEEC. Proyección de la población por sexo y edad, según distrito. Revisión 2015. (Noiz kontsultatua: 2017ko urriaren 9an).

## Kanpo estekak

* Datuak: Q686586
* Multimedia: Amambay Department / Q686586
# Amalur Alvarez

Amalur Alvarez Ortiz (Donostia, Gipuzkoa, 1988) zientzia juridiko eta politikoen arloko ikerlaria da, baita abokatua ere. 2019ko martxoaren 31z geroztik Gure Esku Dago erabakitzeko eskubidearen aldeko plataformaren bozeramailea da, Angel Oiarbide eta Zelai Nikolas ordezkatuz, Josu Etxabururekin batera.

## Bizitza

Zuzenbidea ikasi zuen Euskal Herriko Unibertsitatean, eta abokatu lanetan hasi ondoren Gipuzkoako Abokatuen Elkargoko Euskara Batzordeko kide egitea erabaki zuen, arlo juridikoan euskararen presentzia bultzatzeko beharra ikusi baitzuen. Honetaz gain, Eusko Ikaskuntzako kidea eta Gazteak Together erabakitze eskubidearen aldeko taldeko kide ere bada bada.
Alor teorikoari dagokionez zientzia juridiko eta politikoen arloko ikerlaria da, eta erabakitzeko eskubideari buruzko doktorego tesia lantzen dabil. Nazioarteko adibide batzuk aztertu ditu bertan, lurralde gatazka bat bideratzeko eredurik egokiena gisa Eskoziaren adibidea hartuta.

## Gure Esku Dago

Hasieratik Gure Esku Dago plataformako kidea da, eta azken urteetan zuzendaritzako kidea ere izan da. Zelai Nikolas eta Angel Oiarbidek bozeramaile kargua utzi zutenean bera izan zen lan horretan jarraitzeko hautatua, Josu Etxabururekin batera. 2019ko martxoaren 31n Bilboko Euskalduna Jauregian egindako ekitaldian hasi zen bozeramaile lanetan.

## Kanpo Loturak

* Amalur Alvarezen lanak Inguma datu-basean.

## Erreferentziak

* ↑ epaiBi Auzia Euskaraz. (2014-03-26). Amalur Alvarez: euskara eta abokatuak. (Noiz kontsultatua: 2019-03-30).
* ↑ (Gaztelaniaz) «Dos generaciones en un mismo espíritu. Noticias de Gipuzkoa» Noticias de Gipuzkoa (Noiz kontsultatua: 2019-03-30).
* ↑ Berria.eus. «Teoria eta praktika» Berria (Noiz kontsultatua: 2019-03-30).
* ↑ Berria.eus. «Ate asko eta etxe bakarra» Berria (Noiz kontsultatua: 2019-03-30).
* ↑ «Amalur Alvarez eta Josu Etxaburu izango dira Gure Esku Dagoren bozeramaile berriak» www.eitb.eus (Noiz kontsultatua: 2019-03-30).
* Datuak: Q62579433
* Multimedia: Amalur Alvarez / Q62579433
# Amalur Mendizabal

Amalur Mendizabal Azurmendi (Zizurkil, 1979ko maiatzaren 15a) gipuzkoar politikaria da. 2011ko hauteskunde orokorretan senatari hautatu zuten Amaiur koalizioaren zerrendetan.
# Amama (filma)

Amama 2015ean Asier Altunak zuzendutako euskal filma da. Drama hau zuzendariak euskaraz egin duen bigarren film luzea da, Aupa Etxebeste! eta gero.
2015eko Donostiako Zinemaldiaren sail ofizialean parte hartu zuen eta Euskal Zinemaren Irizar Saria jaso zuen.
2017an estreinatu zen telebistan, EITB 1eko Zinez programan.

## Filmaketa

Filmaketa 2014ko uztaila eta azaroaren artean, 7 asteren buruan burutu zen, honako lekuetan: Gipuzkoako Errezil, Azpeitia, Donostia eta Hondarribiko aireportuan, Nafarroako Aldatz eta Artikutzan, eta Lapurdiko Biarritz hirian.

## Sinopsia

Oharra: Atal honek istorio osoa edo amaiera argitzen du.
Gatazkari buruzko familiarteko istorio bat. Hiriaren eta landa-gunearen, iraganaren eta orainaren, gurasoen eta seme-alaben arteko gatazkena, hain zuzen. Bizitza ulertzeko bi modu kontrajarri, eta mundua isiltasun elokuenteenetik begiratzen duen amona bat.

## Pertsonaiak

* Nagore Aranburu: Sara
* Amparo Badiola: amama
* Klara Badiola: Isabel
* Iraia Elias: Amaia
* Ander Lipus: Xabi
* Kandido Uranga: Tomas
* Manu Uranga: Gaizka
* Jose Ramon Soroiz: Koldo
* Unax Zaldua: Lur
* Aiora Zaldua: Garazi
* Maite Arroitajauregi: Nagore
* Montse Mostaza: galerista

## Musika

Filmaren musika Maite Arroitajauregik (Mursego) egin zuen, Javi Pezekin batera.

## Sariak

* 2015ean, Euskal zinemaren Irizar saria, Zinemaldiaren 63. edizioan.
* 2016an, Silver Simorgh saria gidoi onenari, Fajr International Film Festival-en 34. edizioaren nazioarteko lehiaketan (Cinema Salvation).
* 2016an Iraia Eliasen izendapena, errebelazio aktore onenaren Goya Saria, Amaia antzezteagatik.

## Erreferentziak

* ↑ Agote, I.. (2015-08-26). «Zortzi euskal film luze aurkeztuko dira Zinemaldiko Zinemira sailean» El Correo.
* ↑ Donostia Zinemaldia. (Noiz kontsultatua: 2017-10-14).
* ↑ (Gaztelaniaz) «Estreno de la película 'Amama', esta noche, en ETB1» EITB (Noiz kontsultatua: 2024-09-16).
* ↑ El rodaje se llevó a cabo durante 7 semanas entre julio y noviembre del 2014, interrumpidas para poder captar el cambio de paisaje entre estaciones. Las localidades elegidas por Altuna y su equipo fueron Errexil, Azpeitia, Donostia y Hondarribia en Guipúzcoa, Aldatz y Artikutza en Navarra y Biarritz en el País Vasco francés. 2015eko irailaren 17a. Audiovisual451.com (Gaztelaniaz)
* ↑ Donostiako Zinemaldia. Pablo Agüero, Asier Altuna, Cesc Gay, Marc Recha, Federico Veiroj, Agustí Villaronga eta Álex de la Iglesia zuzendariek Donostia Zinemaldiko Sail Ofizialean estreinatuko dituzte beren lan berriak. .
* ↑ (Gaztelaniaz) MORQUECHO, FÉLIX. (2015-10-23). «Maite Arroitajauregi (Mursego): «Creo que en 'Amama' la música ayuda a realzar la estética de las imágenes»» El Diario Vasco (Noiz kontsultatua: 2024-09-16).
* ↑ (Gaztelaniaz) «'Amama' de Asier Altuna, premio Irizar al Cine Vasco» EITB 2021-03-15 (Noiz kontsultatua: 2024-09-16).
* ↑ (Ingelesez) «Winners» Fajr International Film Festival (Noiz kontsultatua: 2024-09-16).
* ↑ (Gaztelaniaz) «Iraia Elias: 'La nominación ha sido una enorme sorpresa'» EITB (Noiz kontsultatua: 2024-09-16).

## Kanpo estekak

* Webgune ofiziala
* Filma Internet Movie Databasean (Ingelesez)
* Datuak: Q20889312
# Amambai

Amambai Brasilgo udalerri bat da, Mato Grosso do Sul estatuan kokatua. 39.325 biztanle ditu 4.202,324 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q453479
* Multimedia: Amambai / Q453479
# Amalur (koalizioa)

Amalur Ipar Euskal Herrian Europe Écologie-Les Verts alderdi ekologistak eta Eusko Alkartasunak 2012ko Frantziako hauteskunde legegileetara aurkezteko osatu zuten koalizioa izan zen. Orotara, 4.101 boz lortu zituen lehenengo itzulian, boz guztien % 3,16.

## Historia

Ipar Euskal Herrian Eusko Alkartasunak 2007an Euskal Herria Bai koalizioaren eraketan parte hartu zuen Abertzaleen Batasuna eta Batasunarekin batera. 2009ko Europako Legebiltzarrerako hauteskundeetan Eskualde eta Herri Solidarioen (RPS) kide bezala, EAk eta ABk, erakunde horrek sostengaturiko koalizioarentzat, Europe Écologie-entzat, eskatu zuten botoa. Ezker abertzaleak, aldiz, Euskal Herriaren Alde sostengatu zuen.
2011ko abenduan ABk EA eta Batasuna Euskal Herria Bai koalizioa finkatzera deitu zituen. Batasunak onartu egin zuen baina EAko militanteen asanbladak Europe Écologie-Les Vertsekin batera Ipar euskal Herrirako hauteskunde koalizio berria osatzea erabaki zuen, Amalur izena hartu zuena. Horrez gain, hauteskunde presidentzialetan EAk Eva Joly hautagai ekologistari sostengua eman zion. ABk eta Batasunak boto askatasuna eman zuten. EAren aburuz hauteskunde hauterako Euskal Herria Bai koalizioa ez osatzearen zioa Batasunak alderdi ekologista bertan parte hartzea arbuiatzea izan zen; AB, berriz, honen aldekoa zen baina betiere aurretik ezker abertzalearen batasuna eman eta gero.

### Programa

Amalur-en programa "ekonomiaren konbertsioa ekologikoan, lurraldeak indartu gertutasunezko enpleguak sortzeko eta innobazio, gizarte lotura eta elkartasuna bezalako baloreen lehenestean oinarrituta", energia nuklearraren uste progresibo eta "nekazaritza ekologiko eta arrazoizko arrantzarako" hitzarmena proposatzen zuen, zeinaren arabera transgenikoak baztertuko liratekeen eta etxalde handien kontzetrazioa ekidingo zen, Euskal Herriko Laborantza Ganberari babesa ematen ziolarik. Amalur-ek hauteskunde sistema proportzionalaren alde egin zuen eta, bestalde, Euskal Herriko bake prozesuaren aldeko agertu zen.

### Hautagaiak eta emaitzak

Ipar Euskal Euskal Herriko hiru hauteskunde barrutietan hautagai nagusiak Europe Écologie-Les Verts-ekoak izan ziren.
* Alice Leiziagezahar, IV. barrutian (EE-LVko Cédric Laprun ordezko bezala), 507 boto (%2) lortu zituen.
* Marie-Ange Thébaud, V. barrutian (EAko Philippe Duluc ordezko bezala), 1.801 (%3,6).
* Philippe Etcheberry, VI. barrutian (EAko Argitxu Noblia ordezko bezala), 1.793 (%3,25).

## Erreferentziak

* ↑ Resultados de la primera vuelta de las elecciones legislativas, Naiz, 2012ko ekainaren 11a.
* ↑ Europe Ecologie y PNB presentan sus listas y los respectivos programas, Gara, 2009 apirilaren 28a.
* ↑ EA descarta participar en EHBai y apuesta por EE-Les Verts para los comicios de 2012, Gara, 2011 abenduaren 20a.
* ↑ Primer 'round' también en Iparralde, Deia, 2012ko apirilaren 21a.
* ↑ «Amalur» será la marca electoral de la alianza Europe Ecologie-Les Verts con EA para las elecciones legislativas, Gara, 2012ko martxoaren 8a.

## Kanpo estekak

* Datuak: Q557510
# Amama (argipena)

Amama hitzak esanahi zenbait ditu:
* Amama, amona edo amatxi, besteak beste, norberaren guraso baten ama euskaraz, aitona-amonak artikuluak adigaia lantzen du.
* Amama, 2015eko filma, Asier Altunak zuzendurikoa;
* Sixtinus Amama, XVII. mendeko teologoa;
* MDMA, estasia.

## Ikus, gainera

* Amona (argipena)
# Amerikar Ligako Ekialdeko Dibisioa

Amerikar Ligako Ekialdeko Dibisioa Beisbol Liga Handietako sei dibisioetako bat da. Dibisio hau osatzen duten bost taldeetatik lau AEBetako ekialdekoak dira, bestea Kanada ekialdekoa.

## Kideak
### Egungo Kideak

* Baltimore Orioles: Kide sortzailea
* Boston Red Sox: Kide sortzailea
* New York Yankees: Kide sortzailea
* Tampa Bay Rays: 1998an batu ziren hedapen talde bezala (Tampa Bay Devil Rays izenarekin)
* Toronto Blue Jays: 1977an batu ziren hedapen talde bezala.

### Antzinako kideak

* Cleveland Indians: Kide sortzailea, gaur egun Amerikar Ligako Erdialdeko Dibisioan
* Detroit Tigers: Kide sortzailea. 1997 arte egon zen. Gaur egun Erdialdeko Dibisioan
* Milwaukee Brewers: 1972an batu zen eta 1993 arte mantendu zen. Gaur egun Erdialdeko Dibisioan
* Washington Senators: Kide sortzailea. 1971 arte mantendu zen. Texaseko Arlington hirira joan zen, Texas Rangers bihurtuz, gaur egun Mendebaldeko Dibisioan dagoena.

## Dibisioko tituluak taldeka

* - Dibisioa 1994an utzi zuen † - Dibisioa 1998an utzi zuen

## Kanpo estekak

* Datuak: Q1363291
# Amerikar Ligako Mendebaldeko Dibisioa

Amerikar Ligako Mendebaldeko Dibisioa AEBetako Beisbol Liga Handiak banatzen diren sei dibisioetako bat da, baita Amerikar Ligako hiru dibisioetako bat ere. Dibisioa, gaur egun, lau taldek osatzen dute, Liga Nagusietako dibisioen artean talde gutxien dituena delarik, garai batean, 1994ko moldaketaren aurretik 7 talde ere izatera iritsi zen arren. Dibisio honetako taldeak AEBetako mendebaldeko kostaldekoak diren arren, Texas estatua eta Chicagoko hiria bezain ekialdeko tokietan ere izan zituen taldeak.

## Kideak
### Egungoak

* Los Angeles Angels of Anaheim: kide sortzailea (California Angels izenarekin)
* Oakland Athletics: kide sortzailea
* Seattle Mariners: 1977an batu zen hedapen talde bezala
* Texas Rangers: 1972an batu zen, aurretik Amerikar Ligako Ekialdeko Dibisioan (Washington Senators izenarekin).

### Antzinakoak

* Chicago White Sox: kide sortzailea, gaur egun Amerikar Ligako Erdialdeko Dibisioan
* Kansas City Royals: kide sortzailea, gaur egun Erdialdeko Dibisioan
* Minnesota Twins: kide sortzailea, gaur egun Erdialdeko Dibisioan
* Seattle Pilots/Milwaukee Brewers: kide sortzailea (Seattle Pilots bezala), gaur egun Liga Nazionaleko Erdialdeko Dibisioan.

### Dibisioaren alineazioa
## Dibisioko tituluak taldeka

* - Dibisioa en 1993an utzi zuten

## Ikus, gainera

* Amerikar Ligako Ekialdeko Dibisioa
* Amerikar Ligako Erdialdeko Dibisioa
* Liga Nazionaleko Mendebaldeko Dibisioa
* Liga Nazionaleko Erdialdeko Dibisioa
* Liga Nazionaleko Ekialdeko Dibisioa

## Kanpo estekak

* Datuak: Q1349939
# Amerikanuak (musika taldea)

Amerikanuak Kaliforniako eusko-estatubatuarrek osatutako musika taldea da.

## Bilakaera

1989an Hego San Frantziskoko Basque Cultural Centerrek pastoral baten emanaldia antolatu zuen, eta musika talde bat antolatu zuten ad-hoc emanaldiari laguntzeko.
Jean Flesherrek sortu zuen talde hura, Christian Iribarren eta Rene Caballerorekin. Hirukoteak ibilbide propioari ekin zion jarraian Jean Flesher Band izenarekin, eta gehikuntza pare batekin (Pierre Igoa, Bakersfield-ekoa, eta Daniel Iribarren, Crhistianen anaia), Jean Flesher Orchestra bilakatu ziren.
Hurrengo bat egiten Jean-Pierre Etchechury, John Ehlis, Jean-Jules Flesher eta Michelle Iturriria izan ziren.

## Izen aldaketa eta diskoa

Taldeak hainbat urtez eusko-estatubatuarren hainbat ekitalditan jo izan du, eta hiru hamarkadako historia osatu baino lehen, izena aldatzea erabaki zuten, Orchestra atzean utzirik, eta diskoa ateratzerako Amerikanuak bilakatu ziren. 2017an kaleratu zuten disko hori, taldearen izen berrituarekin.
Diskoarekin aterako dirua NABO erakundeak Aita Tillous funtserako izatea erabaki zuen taldeak. Diru-funts horrek NABOk gazteentzako antolatzen dituen jarduerak bultzatzea du helburu.

## Erreferentziak

* ↑ «Gaur arratsaldean aurkeztuko dute Kalifornian 'Azkenean!', Amerikanuak talde euskal-amerikarraren lehenengo diskoa» Euskal kultura (Noiz kontsultatua: 2018-02-27).

## Kanpo estekak

* Webgune ofizialaː Amerikanuak.com
* Facebook-eko orria.
* Datuak: Q61069849
# Amerikar Beisbol Liga

Amerikar Beisbol Liga edota Beisbol Liga Amerikarra, ingelesez American League (AL) edota American League of Professional Baseball Clubs, AEBtako eta Kanadako bi Beisbol Liga Handietako bat da, bestea Beisbol Liga Nazionala da.
Liga Nagusia bilakatzeko asmoz sortutako Mendebaldeko Liga (Western League) izeneko liga txikiago baten bilakaera izan zen. 1899ko urriaren 11an Mendebaldeko Liga Nagusia gisa berrizendatua izan zen eta 1900-1901 artean hiri handi askotara hedatuz gain, gaur egungo izena jaso zuen.
Antzinagokoa zen Beisbol Liga Nazionalak liga berri hau ez zuen onartu, eta azkenean bi ligen arteko liskar eta epaiketak jazo ondoren euren arteko maila eta baldintzen parekidetasuna onartu zen.
Urtero liga honetako txapelduna Amerikar Ligako Txapelketa Sailetan jokatutako partidu sailean erabakitzen da.

## Talde sortzaileak

1901ko talde sortzaileak honakoak izan ziren:
* Baltimore Orioles
* Boston Americans
* Chicago White Sox
* Cleveland Blues
* Detroit Tigers
* Milwaukee Brewers
* Philadelphia Athletics
* Washington Senators

## Gaur egungo taldeak
### Ekialdeko Dibisioa

* New York Yankees
* Toronto Blue Jays
* Tampa Bay Rays
* Baltimore Orioles
* Boston Red Sox

### Erdialdeko Dibizioa

* Cleveland Indians
* Chicago White Sox
* Minnesota Twins
* Kansas City Royals
* Detroit Tigers

### Mendebaldeko Dibisioa

* Houston Astros
* Los Angeles Angels of Anaheim
* Oakland Athletics
* Seattle Mariners
* Texas Rangers

## Ikus gainera

* Amerikar Ligako Txapelketa Sailak
* Beisbol Liga Nazionala

## Kanpo estekak

* Datuak: Q465469
* Multimedia: American League / Q465469
# Amerikar Futbol Konferentzia

Amerikar Futbol Konferentzia, ingelesez American Football Conference edo AFC, Futbol Liga Nazionala (National Football League edo NFL) deritzon amerikar futbol liga profesionaleko konferentzietako bat da. Konferentzia bakoitza 16 taldez osatua dago.
1970ean Amerikar Futbol Liga NFL ligarekin batu zenean konferentzia hau sortu zen. Ondorioz, ordura arte AFL ligan jokatzen zuten taldeak AFC konferentzia berrian jokatzera igaro ziren, gainera AFC eta NFC konferentzien arteko frankiziak edo taldeak orekatzeko AFCko taldeei NFL ligako hiru talde ere batu zitzaizkien.

## Taldeak

2002an AFC liga 16 taldeek osatzen zuten, denak ere lau dibisiotan banatuak, dibisio bakoitza 4 taldez osatua: East, North, South eta West.
| Dibisioa | Taldea | Hiria | Estadioa |
| East | Buffalo Bills | Orchard Park, New York | Ralph Wilson Stadium |
| East | Miami Dolphins | Miami Gardens, Florida | Hard Rock Stadium |
| East | New England Patriots | Foxborough, Massachusetts | Gillette Stadium |
| East | New York Jets | East Rutherford, New Jersey | MetLife Stadium |
| North | Baltimore Ravens | Baltimore, Maryland | M&T Bank Stadium |
| North | Cincinnati Bengals | Cincinnati, Ohio | Paul Brown Stadium |
| North | Cleveland Browns | Cleveland, Ohio | FirstEnergy Stadium |
| North | Pittsburgh Steelers | Pittsburgh, Pennsylvania | Heinz Field |
| South | Houston Texans | Houston, Texas | NRG Stadium |
| South | Indianapolis Colts | Indianapolis, Indiana | Lucas Oil Stadium |
| South | Jacksonville Jaguars | Jacksonville, Florida | EverBank Field |
| South | Tennessee Titans | Nashville, Tennessee | Nissan Stadium |
| West | Denver Broncos | Denver, Colorado | Sports Authority Field at Mile High |
| West | Kansas City Chiefs | Kansas City, MO | Arrowhead Stadium |
| West | Oakland Raiders | Oakland, Kalifornia | Oakland Coliseum |
| West | San Diego Chargers | San Diego, Kalifornia | Qualcomm Stadium |

## Kanpo estekak

* Datuak: Q276530
# Amerikar Soziologia Elkartea

Amerikar Soziologia Elkartea (ingelesez: American Sociological Association, ASA) 1905ean sortu zen American Sociological Society (ASS) izenarekin. Irabazteko asmorik gabeko erakundea da eta helburu nagusia soziologia diziplinaren eta lanbidearen azkartzea da. Soziologoak laguntzen dituzte beren lanak burutzeko eta gizarteari egiten dioten ekarpena errazten dute.
ASAk urtero biltzar nagusi bat egiten du eta hainbat aldizkari argitaratzen ditu. 14.000 bazkide inguru ditu, irakasle, ikasle eta ikerlariak gehien bat, eta beraz, ASA soziologoen munduko elkarte profesionalik handiena da.

## ASAko lehendakariak

ASAko lehenengo lehendakaria Lester Frank Ward izan zen, Ipar Ameriketako soziologiaren aita kontsideratua. Urte guzti hauetan soziologo prestigiodunez osatu da lehendakaritza kargua, hala nola, Talcott Parsons 1949an, Robert Merton 1957an, Erving Goffman 1982an edo James Coleman 1992an. 2009an Patricia Hill Collins Marylandgo Unibertsitateko irakaslea elkartearen ehungarrena egiten bilakatu zen, Black Feminist liburuagatik oso ezaguna dena.

## Aldizkariak

ASAk hamaika aldizkari argitaratzen ditu:
* American Sociological Review
* City & Community
* Contemporary Sociology
* Contexts
* Journal of Health and Social Behavior
* Rose Series
* Social Psychology Quarterly
* Sociological Methodology
* Sociological Theory
* Sociology of Education
* Teaching Sociology

## Ikus, gainera

* Nazioarteko Soziologia Elkartea

## Kanpo estekak

* (Ingelesez) Webgune ofiziala
* Datuak: Q466928
* Multimedia: American Sociological Association / Q466928
# Amerikar Ligako Erdialdeko Dibisioa

Amerikar Ligako Erdialdeko Dibisioa (American League Central) Beisbol Liga Handietako sei dibisioetako bat da. Dibisioa 1994ko beregokitzearen ondorioz sortu zen. Bertako taldeak Mendebaldeko Erdialdeko Estatu Batuetakoak dira. Sei dibisioetatik bere kide guztiek Munduko Beisbol Saila irabazi duten dibisio bakarra da (dibisio honetako kide bezala soilik batek bakarrik irabazi duen arren).

## Kideak
### Egungoak

* Chicago White Sox Kide sortzailea, aurretik Amerikar Ligako Mendebaldeko Dibisioan
* Cleveland Indians Kide sortzailea, aurretik Amerikar Ligako Ekialdeko Dibisioan
* Detroit Tigers 1998an batu zen, aurretik Amerikar Ligako Ekialdeko Dibisioan
* Kansas City Royals Kide sortzailea, aurretik Amerikar Ligako Mendebaldeko Dibisioan
* Minnesota Twins Kide sortzailea, aurretik Amerikar Ligako Mendebaldeko Dibisioan

### Dibisioko alineazioa
## Kanpo estekak

* Datuak: Q956921